section_heading: Radnja
paragraph_text: Rim. Vittorio „Accattone“ Cataldi nikada nije radio u svojem životu a opet dobro živi jer je svodnik prostitutke Maddalene koja za njega zarađuje novac. Odavno je napustio svoju bivšu suprugu i sina te se smjestio u raskošnom stanu. Većinu svojeg vremena provodi sa svojim prijateljima koji su također svodnici te zajedno igraju karte i razgovaraju o besmislenim razgovorima. No jedne noći konkurentska banda prebije Maddalenu koja se prijavi policiji. Vittorio tako ostane bez ikakvog primanja i padne u paniku. Pokuša se preseliti svojoj bivšoj supruzi no ona ga otjera. Potpuno na kraju, Vittotrio zbog tanjura špageta prevari svoje prijatelje s jednim poznanikom. No onda primijeti Stellu, neobičnu plavušu koja ga iznenadi svojom nevinošču i nježnošču. On joj pokloni cipele i ogrlicu pa se ona zaljubi u njega. Iako je planirao i nju zaposliti kao prostitutku, odjednom shvati da se zaljubio te se odluči promijeniti. Po prvi put pronalazi posao, kao nositelj žica, ali na kraju dana da otkaz jer je shvatio da nije stvoren za rad. Po noći dobiva noćne more o svojem sprovodu. Kako bi ipak mogao othraniti Stellu, odluči postati lopov pod vodstvom Balille. Nakon pljačke Vittorio ukrade motor da bi pobjegao od policije, no sudari se kamionom i umre.